น้ำลายเยอะกว่าปกติ มีอาการขมคอ เกิดจากอะไรคะ มีสิทธิ์ท้องมั้ย
สวัสดีค่ะ ตามที่ได้ตอบไปในหัวข้อที่แล้วการมีเพศสัมพันธ์ในวันที่ 5 และ 12 เมษายน ไม่ได้ถือว่าอยู่ในระยะปลอดภัย โอกาสที่จะตั้งครรภ์นั้นมีได้ โดยหากใช้วิธีการหลั่งนอก จะมีโอกาสตั้งครรภ์ได้ประมาณ 4%-22%ดังนั้น การที่ประจำเดือนยังไม่มา อาจเนื่องจากยังไม่ถึงกำหนดเวลที่ประจำเดือนควรจะมา เนื่องจากในรอบเดือนที่แล้ว ประจำเดือนมาวันที่ 21 มีนาคม หากมีระยะห่างระหว่างรอบเดือนที่ 28 วัน ประจำเดือนควรจะมาวันที่ 18 เมษายนค่ะ แต่หากมีรอบเดือนห่างกว่านั้น ก็จะต้องเลยวันที่ 18 เมษายน ไปแล้วค่ะแนะนำให้รอประจำเดือนไปก่อนค่ะ หากเลยวันที่ 21 เมษายนไปแล้วประจำเดือนยังไม่มา จึงควรตรวจหาการตั้งครรภ์ค่ะสำหรับอาการขมคอ น้ำลายเยอะ ไม่น่าใช่อาการของการตั้งครรภ์ เนื่องจากมีอาการเร็วไป ประจำเดือนยังไม่ได้ขาดแน่นอนค่ะ โดยาสาเหตุอาจเกิดจาก1.โรคกรดไหลย้อนรสขมในน้ำลายอาจเกิดจากน้ำดีไหลย้อนขึ้นมาทางหลอดอาหาร บางรายอาจเป้นรสเปรี้ยวจากน้ำย่อยในกระเพาะอาหารที่เป็นกรด นอกจากนี้มักมีอาการอื่นๆ ร่วม เช่น ปวดแสบร้อนกลางอก เจ็บหน้าอก จุกเสียดแน่น เรอบ่อย คลื่นไส้หลังทานอาหาร กลืนอาหารได้ลำบาก ระคายเคืองคอ เจ็บคอ2. เป็นผลจากการทานยาบางชนิด เช่น metronidazole, clarithromycin, captopril และยาเคมีบำบัดบางชนิด เป็นต้น หรือการใช้ยาหยอดตา หยอดจมูก เนื่องท่อน้ำตาจะเชื่อมต่อไปยังลงโพรงจมูก การใช้ยาหยอดตา ยาบางส่วนอาจไหลลงโพรงจมูกและลงคอต่อได้ ทำให้มีรสขม3. เป็นภูมิแพ้ไซนัสอักเสบติดเชื้อทางเดินหายใจแนะนำให้ลองสังเกตว่ามีอาการอื่นๆ ร่วมด้วยอีกหรือไม่ค่ะ